உரைவிளக்கம் பிறப்பு நின்ற நிலையாவது, இயங்குவ நிற்ப என்னும் இருவகைப் பிறப்பினும் இன்பம் என்பது ஒன்றுஇன்றி உள்ளனவெல்லாம் துன்பமேயாய நிலைமை. துறவு ஒன்றேயாயினும், சமயவேறுபாட்டாற் பலவாம் ஆகலின், நீ்த்தாருள் எல்லாம் என்றார். இதனால் இவ்வறம் மறவாதவன் உயர்ச்சி கூறப்பட்டது. குறள்: 326 (கொல்லாமைமேற்) கொல்லாமை மேற்கொண் டொழுகுவான் வாழ்நாண்மேற் செல்லா துயிருண்ணுங் கூற்று (06) பதப்பிரிப்பு கொல்லாமை மேற்கொண்டு ஒழுகுவான் வாழ் நாள்மேல் செல்லாது உயிர் உண்ணும் கூற்று. இதன்பொருள் கொல்லாமை மேற்கொண்டு ஒழுகுவான் வாழ் நாள்மேல்= கொல்லாமையை விரதமாக மேற்கொண்டு ஒழுகுவானது வாழ்நாளின்மேல்; உயிர் உண்ணும் கூற்றுச் செல்லாது= உயிர் உண்ணும் கூற்றுச் செல்லாது.